joelniklaus/EU_Wikipedias huggingface dataset:
Reese Witherspoonová

Reese Witherspoonová, celým menom Laura Jeanne Reese Witherspoon (* 22. marec 1976, New Orleans, Louisiana, Spojené štáty) je americká herečka a filmová producentka, ktorá sa tiež zaoberá charitatívnymi projektmi.

Životopis 
Narodila sa v New Orleanse ako druhé dieťa Belly Reese, profesorky s mnohými titulmi, vrátane PhD v odbore pediatrie, a Johna Witherspoona, chirurga pôsobiaceho v armádnych rezervách a profesora ošetrovateľstva. Krátko po narodení sa jej rodina presťahovala kvôli otcovej práci do nemeckého mesta Wiesbaden. Po návrate na americký kontinent, kedy boli Reese štyri roky, sa usadili v Nashville.

V siedmich rokoch sa vďaka rodinnému priateľovi dostala do reklamy na jedno nashvillské kvetinárstvo. Podpora rodičov i túžba stať sa herečkou ju priviedla k vystupovaniu v Ten-State Talent Fair, kde sa umiestnila na prvom mieste. Vyštudovala strednú školu Harding Academy a tiež nejakú dobu študovala na dievčenskej škole Harpet Hall School v Nashville, kde robila roztlieskavačku. Jeden rok študovala anglickú literatúru na Leland Stanford Junior University, potom odišla a začala sa viac venovať hereckej kariére.

Jej prvá veľká rola bola vo filme V mesačnom svite. Časom získavala lepšie postavy, prvá väčšia príležitosť prišla vo filme Pravá blondínka. Nemenej úspešné bolo aj jeho pokračovanie. V roku 2005 získala rolu June Carter Cash v snímke Walk the Line, ktorá jej priniesla aj Oscara za najlepšiu herečku v hlavnej úlohe. Medzi jej ďalšie známe filmy patrí napríklad Unesený, Penelope a Voda pre slony, Toto je vojna!, či Divočina.

Jej prvým manželom bol v rokoch 19992007 herec Ryan Phillippe. S ním má dve deti, dcéru Avu Elizabeth a syna Deacona Reese.
V roku 2011 sa druhýkrát vydala za agenta Jima Totha. Vlastní tiež produkčnú spoločnosť Type A Films. V roku 2007 bola najlepšie platenou herečkou v Hollywoode. Na začiatku decembra 2010 dostala svoju hviezdu na Hollywoodskom chodníku slávy.

Filmografia (výber)

Referencie

Iné projekty

Externé odkazy 
 
 
 Reese Witherspoon na Superiorpics.com
 Reese Witherspoon na Cinema-stars.com

Zdroj 

Filmové herečky USA
Televízne herečky USA
Dabingové herečky USA
Filmoví producenti USA
Televízni producenti USA
Držitelia Oscara za najlepší ženský herecký výkon v hlavnej úlohe
Držiteľky ceny Zlatý glóbus za najlepší ženský herecký výkon (komédia/muzikál)
Držiteľky ceny BAFTA za najlepšiu herečku v hlavnej úlohe
Držitelia ceny Emmy
Držitelia Critics' Choice Movie Awards
Hollywoodsky chodník slávy
Osobnosti z New Orleansu
Osobnosti USA škótskeho pôvodu
Absolventi Stanford University
Držitelia Screen Actors Guild Award
Jamie Foxx

Jamie Foxx, vlastným menom Eric Marlon Bishop (* 13. december 1967, Terrell, Texas, USA) je americký herec, komik a spevák. 

Za úlohu vo filme Ray získal cenu BAFTA a Oscara za najlepší mužský herecký výkon v hlavnej úlohe. Získal tiež Zlatý glóbus za najlepší mužský herecký výkon v muzikáli/komédii a bol nominovaný na niekoľko cien Grammy.

Životopis 
Vychovali ho adoptívni rodičia jeho matky. Od mladosti hral na klavír a na strednej škole hral basketbal a americký futbal. Na vysokej škole študoval vážnu hudbu.

Od roku 1989 pracoval ako komik a v tej dobe si zmenil meno na Jamie Foxx. Jeho filmový debut bol v roku 1992 vo filme Hračky. Nasledovali úlohy vo filmoch ako Víťazi a porazení, Ali, Ray, Collateral, Miami Vice, Dreamgirls alebo Ctihodný občan.

Jeho hudobná kariéra začala v roku 1994, kedy vydal svoj prvý album Peep This. V roku 2005 vydal druhý album Unpredictable, ktorého sa predalo len v USA cez 1,98 miliónov kópií a získal dvojnásobnú platinovú platňu.

Diskografia

Štúdiové albumy

Úspešné single 
 2005 – "Unpredictable" (ft. Ludacris)
 2006 – "DJ Play a Love Song" (ft. Twista)
 2008 – "Just Like Me" (ft. T.I.)
 2009 – "Blame It" (ft. T-Pain)
 2010 – "Winner" (ft. Justin Timberlake a TI)

Filmografia

Filmy 
 1992 – Hračky
 1996 – Veľký švindeľ 
 1996 – Prečo mačka nie je pes? 
 1997 – Láska na čierno  
 1998 – Klub hráčov 
 1999 – Rozhodne sa v nedeľu
 1999 – Blázniví únoscovia 
 2000 – Návnada
 2001 - Date from Hell
 2001 - Ali
 2003 – Hráči 
 2004 – Redemption: The Stan Tookie Williams Story 
 2004 – Ray
 2004 – Breakin 'All the Rules
 2004 - Collateral
 2005 – Prísne tajná misia 
 2005 – Mariňák
 2006 – Miami Vice
 2006 – Dreamgirls
 2007 – Kráľovstvo 
 2009 – Sólista 
 2009 – Ctihodný občan
 2010 – Valentín 
 2010 – Deadline  
 2011 – Rio 
 2011 – Šéfovia na zabitie 
 2012 – Divoký Django 
 2013 - White House Down
 2014 – Amazing Spider-Man 2
 2014 – Annie
 2014 – Rio 2
 2014 – Šéfovia na zabitie 2
 2014 – Všetky cesty vedú do hrobu

Seriály 
 1991-00 – In Living Color (96 epizód)
 1992-93 – Roc (7 epizód)
 1996-01 – The Jamie Foxx Show (100 epizód) 
 1996 – Hangin 'with Mr. Cooper (1 epizóda)
 1996 – Moesha (1 epizóda)
 2004 – Chappelle 's Show (1 epizóda)

Iné projekty

Externé odkazy 
 
 
 Oficiálna stránka
 Jamie Foxx na MySpace

Zdroj 

Filmoví herci USA
Komici USA
Hiphopoví speváci USA
Reperi USA
Držitelia Oscara za najlepší mužský herecký výkon v hlavnej úlohe
Držitelia ceny Zlatý glóbus za najlepší mužský herecký výkon (komédia/muzikál)
Držitelia ceny BAFTA za najlepšieho herca v hlavnej úlohe
Držitelia ceny Grammy
Držitelia Critics' Choice Movie Awards
Osobnosti z Texasu
Osobnosti afroamerického pôvodu
Držitelia Screen Actors Guild Award
Mhd.sk, občianske združenie

Mhd.sk, občianske združenie je občianske združenie na Slovensku so sídlom v Bratislave. Venuje sa mestskej hromadnej doprave a od svojho vzniku v roku 2005 prevádzkuje internetový portál imhd.sk.

imhd.sk 
Internetové stránky imhd.sk sú internetové stránky, ktoré prevádzkuje občianske združenie mhd.sk, občianske združenie. Vznikli v roku 2000, mhd.sk, občianske združenie ich prevádzkuje od roku 2005 a v rokoch 20092015 spolupracovali s portálom Zoznam.sk.  Stránky imhd.sk sa zameriavajú na mestskú hromadnú dopravu. Pôvodne to bola MHD len v Bratislave, neskôr sa k obsahu stránok pridali aj informácie o MHD v ďalších slovenských mestách a niektoré informácie o MHD v iných štátoch. Podľa štatistík internetové stránky imhd.sk patria k najnavštevovanejším internetovým stránkam na Slovensku.

Referencie

Externé odkazy 
 Webová stránka imhd.sk

Občianske združenia na Slovensku
Organizácie založené v 2005
Mestská hromadná doprava na Slovensku
Majstrovstvá Strednej Ameriky v hádzanej mužov 2015

Majstrovstvá Strednej Ameriky v hádzanej mužov 2015 boli v poradí 2. majstrovstvá Strednej Ameriky v hádzanej mužov, ktoré organizuje Stredoamerická hádzanárska konfederácia (CCAB) v spolupráci s Panamerickou hádzanárskou federáciou (PATHF). Konali sa v Cartagu, v Kostarike v dňoch od 16.20. novembra 2015, za účasti 5 tímov. Turnaj sa skladal iba z jednej päťčlennej skupiny bez nasledovných vyraďovacích zápasov. Zápasy sa odohrali v aréne Polideportivo de Cartago. Víťazom sa stala , ktorá zvíťazila vo všetkých stretnutiach.

Turnaj slúžil zároveň ako kvalifikácia stredoamerických družstiev na Panamerické majstrovstvá 2016, ktoré sa uskutočnili v Argentíne. Kvalifikovalo sa na ne iba víťazné družstvo.

Účastníci

Výsledky

Konečné poradie

Referencie

Externé odkazy 
 Oficiálna stránka Panamerickej hádzanárskej federácie /
 Oficiálna stránka Kostarickej hádzanárskej federácie

Zdroje 
 Majstrovstvá Strednej Ameriky 2015 na stránke Panamerickej hádzanárskej federácie 
 Majstrovstvá Strednej Ameriky 2015 na stránke mundohandball.com 

Hádzaná v 2015
Muži
Hádzaná
Prísaha

Prísaha je  slávnostné potvrdenie pravdivosti niečoho alebo sľúbenie niečoho. Prísaha môže byť:
 Hippokratova prísaha
 Vojenská prísaha
 Prísaha vernosti
 Služobná prísaha
 Krivá prísaha
a podobne

Referencie
Russenorsk

Russenorsk je pidžinový jazyk, kombinujúci v sebe prvky nórčiny a ruštiny, konkrétne jej bielomorského dialektu pomorštiny (pomorskij jazyk; nejde o pomorčinu Pomoranska!), ktorá má silný baltsko-fínsky, menovite karelský substrát. Russenorsk vznikol v komunite ruských obchodníkov a nórskych rybárov v arktických oblastiach. Používaný bol v oblasti nórsko-ruskej hranice (Barentsovo more, polostrov Kola, ale aj súostrovie Špicbergy). 

K rozšíreniu tohto jazyka viedol hlavne čulý výmenný obchod medzi oboma komunitami a tiež skutočnosť, že ako pre Rusov, tak pre Nórov v arktických oblastiach bolo problematickejšie spojiť sa s inými oblasťami ich krajiny než so sebou navzájom. Jazyk bol používaný zhruba od 17. storočia (prvé doložené slovo) až do 20. storočia. Októbrová revolúcia v Rusku v roku 1917 však veľmi sťažila možnosť kontaktov medzi ruskou a nórskou komunitou. Tým sa aj znížila potreba spoločného dorozumievania. K strate významu jazyka viedla aj výrazná zmena spoločnej hranice medzi Nórskom a Ruskom, ktoré stratilo roku 1917 formálnu zvrchovanosť nad Fínskom. V roku 1919 obsadilo Fínsko oblasť okolo mestečka Petsamo, čím bola až do roku 1944 prerušená aj spoločná hranica medzi Ruskom a Nórskom. Úplne posledná doložená transakcia v tomto jazyku bola uzavretá v roku 1923. Zo sociologického hľadiska bolo zaujímavé, že jazyk bol používaný naprieč sociálnymi vrstvami. Niektoré morfologické javy v jazyku russenorsk sú pripočítané vplyvu ešte iných jazykov. Napríklad koncovka -om u slovies, pochádza možno z pidžinizovanej angličtiny používanej v prístave Archangeľsk. Avšak toto tvrdenie nie je celkom presvedčivo dokladovateľné.

Gramatika jazyka russenorsk bola veľmi jednoduchá ako u všetkých pidžinových jazykov. Bola preukázaná existencia asi 400 slov. V drvivej väčšine sa slovná zásoba týkala problematiky obchodu, lovu a rybolovu (prípadne súvisiacich tém ako počasie), nezasahovala však do menej frekventovaných tém komunikácie ako napríklad politiky a hudby. Slová jazyka boli ovplyvnené či prebraté v 50% prípadov z nórčiny, v 40% z ruštiny a ďalej sa v jazyku prejavovali vplyvy angličtiny, holandčiny, dolnonemčiny, fínčiny, francúzštiny, švédčiny a saamských (laponských) jazykov.

Príklady 
 Moja på tvoja - Hovorím tvojím jazykom.
 Kak sprek? Moje niet forsto - Čo si povedal? Nerozumel som.
 å råbbåte - pracovať
 klæba - chlieb
 Mangoli åra moja njet smotrom tvoja - Nevidel som ťa mnoho rokov.
 Kam tvoja levom? - Ako sa ti darí?
 Basiba, koroso - Ďakujem, dobre.
 På tvoja kona? - Si ženatý?
 På moja kona, to piga - Mám ženu a dve dcéry.
 Stoberi motrom rusman/burman - Dobré ráno, Rus / Nór.

Pozri aj 
 Trasjanka, zmes ruštiny a bieloruštiny
 Suržyk, zmes ruštiny a ukrajinčiny

Zdroje 
 Http://is.muni.cz/th/179884/ff_b_b1/RUSSENORSK_jako_dvouzdrojovy_pidzin_jazyk.pdf
 Marta Hellmuthová: Laponské miniatury. In Neděle s LD č. 5, s. 10, 2. 2. 1979
 Http://www.nyest.hu/renhirek/senki-nem-akar-orosz-lenni
 

Slovanské jazyky
Jazyky v Nórsku
Jazyky v Rusku
Jordánske národné futsalové družstvo mužov

Jordánske národné futsalové družstvo mužov je národné družstvo mužov, ktoré reprezentuje Jordánsko v medzinárodných futsalových súťažiach a priateľských zápasoch. Funguje pod záštitou Jordan Football Association (JFA). Prvý medzištátny zápas absolvovalo v roku 1995. Vo februári 2018 mu patrilo vo svetovom futsalovom rebríčku 69. miesto.

Vrcholné podujatia 
Libanonské družstvo sa pokúšalo kvalifikovať na majstrovstvá sveta FIFA iba raz, na šampionát v roku 2016, ale nepodarilo sa mu to.  

Na majstrovstvá Ázie sa kvalifikovalo prvýkrát až v roku 2016, keď skončilo druhé vo svojej kvalifikačnej skupine za prvým . Dovtedy absolvovalo iba jednu neuspešnú kvalifikáciu, v roku 2010.

Družstvo sa zúčastnilo 2 turnajov Ázijských halových hier, na ktorých sa dostalo do štvrťfinále. V roku 2009 vyhralo svoju základnú skupinu, ale vo štvrťfinále prehralo s  po predĺžení. V roku 2017 prehralo vo štvrťfinále s . Okrem toho sa predstavilo dvakrát aj na arabských majstrovstvách, z ktorých si v roku 2008 odnieslo bronzovú medailu. V stretnutí o 3. miesto zvíťazilo nad Libanonom. Družstvo sa ďalej zúčastnilo všetkých troch turnajov majstrovstiev Juhozápadnej Ázie, na ktorých v rokoch 2009 a 2012 získalo strieborné medaily.

Výsledky 
Majstrovstvá sveta FIFA

Ázijské halové hry

Majstrovstvá Ázie

Arabské majstrovstvá

Majstrovstvá WAFF

Referencie

Pozri aj 
 Jordánske národné futbalové mužstvo
 Jordánske národné futsalové družstvo žien

Externé odkazy 
 Oficiálna stránka Jordan Football Association (po arabsky)/

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Kláštor a kostol kamaldulov na Zobore

Kláštor a kostol kamaldulov na Zobore je barokový kláštorný komplex na úpätí vrchu Zobor (vrch) v Nitre.

História Zoborského kláštora 

Pôvodný benediktínsky kláštor bol pravdepodobne založený v roku 880. Opátstvo zrušil Matej Korvín v roku 1468 po tom, čo sa opátstvo v spore medzi ostrihomským arcibiskupom a Matejom postavilo na stranu arcibiskupstva.

Kláštor bol vyplienený a úplne zničený poľským vojskom vojvodu Kazimíra v roku 1471. Rozsiahle majetky pripadli nitrianskemu biskupstvu.

Obdobie kamaldulov 
Nitriansky biskup (a neskorší ostrihomský arcibiskup) Juraj Pohronec-Slepčiansky (Szelepcsényi) dal postaviť v roku 1663 na mieste opusteného kláštora kaplnku. Do správy rádu kamaldulov sa ho rozhodol dať nitriansky biskup Blažej Jaklin, ktorý chcel oživiť opustený kláštor. Biskup musel požiadať cisársky dvor o súhlas s príchodom tohto rádu do Uhorska. Cisár Leopold I. žiadosti vyhovel a v roku 1691 vydal povolenie na ich príchod. Kamalduli, nazývaní aj bieli mnísi, žili pustovníckym životom a hlásali prísne pokánie a askézu. V roku 1691 začali na starom mieste stavať nový kláštor. Spolu s kláštorom postavili aj kostol zasvätený sv. Jozefovi. Kostol mal tri brány, hlavná bola na severnej strane. Pozostatky pôvodného benedktínskeho kláštora boli v dôsledku stavebných úprav úplne zničené. Návštevníkov pri vchode vítal latinský nápis: ABSIT AB HAC PORTA TURBATOR EREMI, ODIT ENIM TURBAS TURBA SACRATA DEO (v preklade „Nech je od tejto brány vzdialený rušiteľ samoty, lebo Bohu zasvätený zbor nenávidí rušiteľov pokoja“). Blažejov bratranec Mikuláš Jaklin dokončil dostavbu v roku 1697. 

Medzi mníchmi v kláštore pôsobil aj jazykovedec, autor latinsko-slovenského slovníka Romuald Hadbavný. Kláštor nechal zrušiť cisár Jozef II. v roku 1782.

Ruiny a čiastočne zachované budovy kláštora sú súčasťou areálu Špecializovanej nemocnice sv. Svorada Zobor.

Externé odkazy 
 
 web-stránka  https://zoborskyklastor.sk/oznamy/
 archeologický výskum http://archeol.sav.sk/files/Zobor.pdf
 geofyzikálny prieskum http://www.cevnad.sav.sk/aktivita_1_1/SZ_52.pdf strana 51

Literatúra 
 

Kamalduli
Stavby v Nitre
Kláštory na Slovensku
Ománske národné futsalové družstvo mužov

Ománske národné futsalové družstvo mužov je národné družstvo mužov, ktoré reprezentuje Omán v medzinárodných futsalových súťažiach a priateľských zápasoch. Funguje pod záštitou Oman Football Association (OFA). Prvý medzištátny zápas absolvovalo v roku 1992. V marci 2018 mu patrilo vo svetovom futsalovom rebríčku 97. miesto.

Vrcholné podujatia 
Ománske družstvo sa pokúšalo kvalifikovať na majstrovstvá sveta FIFA iba raz, na šampionát v roku 1992, ale nepodarilo sa mu to. Zvíťazilo nad , ale prehralo s  a v skupine obsadilo nepostupové 2. miesto. 

Po kvalifikácii na MS sa z medzinárodnej scény odmĺčalo na dlhých 23 rokov. Nezúčastnilo sa ani jedinej kvalifikácii na majstrovstvá Ázie. Po 23-ročnej prestávke znova obnovilo svoje medzinárodné pôsobenie, keď sa vo februári 2015 v priateľskom stretnutí stretlo so . Družstvo sa ešte v tom roku zúčastnilo aj majstrovstiev Perzského zálivu, na ktorých skončilo štvrté, keď v zápase o bronz prehralo práve so Spojenými arabskými emirátmi.

Výsledky 
Majstrovstvá sveta FIFA

Ázijská kvalifikácia na majstrovstvá sveta

Majstrovstvá Ázie

Ázijské halové hry
 nezúčastnilo sa

Arabské majstrovstvá
 nezúčastnilo sa

Majstrovstvá WAFF
 ''nezúčastnilo sa

Majstrovstvá Perzského zálivu

Referencie

Pozri aj 
 Ománske národné futbalové mužstvo

Externé odkazy 
 Oficiálna stránka Oman Football Association (po arabsky)/

Zdroj 
 Zápasy družstva na futsalplanet.com 

Národné futsalové družstvá
Futsal
Národné
LkCa 15 b

LkCa 15 b je kandidát na protoplanetárny objekt na obežnej dráhe okolo hviezdy LkCa 15 v molekulárnom mraku TMC-1. Bol objavený pomocou zobrazovacej techniky na Keckových teleskopoch. Objav uskutočnil Adam Kraus a Michael Ireland v 2011. Štúdia z roku 2015 o pozorovaniach observatória Las Campanas a Large Binocular Telescope tvrdí, že táto planéta vzniká pomocou akrécie Je to prvá pozorovaná exoplanéta v procese aktívnej akrécie.

Štúdia z roku 2018 zameraná na spektroastrometrické pozorovanie neobjavila akrečnú planétu ale zvýšené žiarenie H-alfa (pravdepodobne z variabilného vetra v disku).

Referencie

Externé odkazy 
 LkCa 15 b na Extrasolar Planet Encyclopedia 
 Najmladšia planéta na astrin.planetarium.sk

Zdroj 

Súhvezdie Býk
Extrasolárne planéty
Astronomické objekty objavené v roku 2011
Gustáv Tarnóci

Gustáv Tarnóci z Dolných Leloviec a Jazernice (, * 7. máj 1832, Veľké Lelovce† 12. máj 1907, Budapešť) bol hornouhorský pravicový politik a člen uhorského parlamentu.

Život 
Jeho otec bol slovenskej národnosti, Kazimír Tarnóci z Veľkých Leloviec a Jazernice, žil v rokoch 1804 – 1888. Matka Amália pochádzala z urodzeného uhorského rodu Majténiovcov zo Sivého Kameňa a zomrela roku 1887. Jeho manželka Ida pochádzala zo židovskej rodiny Gutmannovcov zvaných de Gelse. Ich deti Ida a Vladimir Tarnoczy sa presťahovali do Ameriky.

Referencie

Externé odkazy
 Záznam o narodení a krste v matrike záznam číslo 18 - farnosť Horná Ves; pokrstený ako Gustavus Carolus Antonius Joannes Tarnoczy

Slovenskí politici
Politici Strany slobody
Slovenskí právnici
Príslušníci zemianskeho stavu
Slovenskí šľachtici
Uhorskí šľachtici
Narodenia 7. mája
Narodenia v 1832
Úmrtia 12. mája
Úmrtia v 1907
Chvost (stavovce)

Chvost () je podlhovastá končatina, ktorá sa nachádza u niektorých živočíchov na zadnom konci ich tela. Tzv. pravý chvost je chvost chordátov do ktorého nezasahuje tráviaca trubica (nachádza sa celý až za análnym otvorom, je teda postanálny). U človeka je však zakrpatený a zostáva z neho len kostrč.

Širšie tento termín označuje všetky ohybné prívesky pripojené k trupu.

Funkcia 
Chvost ako orgán slúži k mnohým účelom. U oviec sa v ňom skladujú tukové zásoby. U kopytníkov, ako je napríklad tur, slúži na odháňanie otravného hmyzu. U bobrov slúži k pohybu vo vodnom prostredí. Opice z rodu pavúčiaky majú na chvoste výbežok, vďaka ktorému sa s chvostom môžu veľmi dobre zachytávať na vetvách v korunách stromov. Aj ďalšie cicavce žijúce v korunách stromov využívajú chvost k pohybu, ale najmä ako kormidlo pri skákaní zo stromu na strom. Chvosty veveričiek sú tak huňaté, že zachytávajú vzduch a predlžujú skok. Tiež u klokanov slúži chvost k pohybu - pomáha ako pružina pri skákaní.

Niektoré živočíchy sú schopné odvrhnúť chvost čiže vykonať tzv. kaudálnu autotómiu. Odvrhnúť chvost sú v prípade nebezpečenstva schopné konkrétne mnohé mlokotvaré obojživelníky, hatéria bodkovaná, niektoré jaštery, ale aj niekoľko hadov a dokonca niektoré hlodavce.

Ak chvost stratil funkciu, zvyčajne zakrpatie (stáva sa z neho rudiment, napr. u človeka kostrč). Ďalším príkladom sú leňochody a koaly. Tí sa síce pohybujú v korunách stromov, ale neskáču a pohybujú sa veľmi opatrne.

Referencie

Iné projekty

Zdroj 

Anatómia živočíchov
Chvost

Chvost môže byť:
 v zoológii:
 časť tela niektorých stavovcov, pozri chvost (stavovce)
 dlhšie perá vo zväzku na zadnom konci vtáčieho tela, chvostové perie
 zadná zúžená časť tela u rýb a plazov
 niečo podobné chvostu, napr. chvost kométy
 nárečovo:
 kus dobytka, pozri dobytok
 súčasť dvojslovných názvov viacerých rastlín, napr.:
 myší chvost, mačací chvost, pozri rebríček obyčajný
 volov chvost, pozri divozel veľkokvetý
 prenesene: koniec, posledné miesto (napr. chvost zástupu)

Zdroje 
 
 chvost. In: Slovník slovenských nárečí I AK. 1. vyd. Bratislava: Veda, 1994. 933 s. ISBN 80-224-0183-8. s. 694.
Singapurské národné futsalové družstvo mužov

Singapurské národné futsalové družstvo mužov je národné družstvo mužov, ktoré reprezentuje Singapur v medzinárodných futsalových súťažiach a priateľských zápasoch. Funguje pod záštitou Football Association of Singapore (FAS). V novembri 2015 mu patrilo v medzinárodnom rebríčku 91. miesto.

Vrcholné podujatia 
Singapurské družstvo sa ani raz nekvalifikovalo na majstrovstvá sveta FIFA. Zúčastnilo sa dvoch kvalifikácií, v rokoch 2000 (majstrovstvá Ázie) a 2015 (majstrovstvá ASEAN), ani raz však neuspelo.

Majstrovstiev Ázie za zúčastnilo 3-krát, v rokoch 1999 až 2001, zakaždým sa však skončilo bez získania bodu posledné vo svojej základnej skupine. Na ďalších turnajoch, ako aj kontinentálnych kvalifikáciách, sa už nezúčastnilo.

Na regionálnych majstrovstvách Juhovýchodnej Ázie sa predstavilo 2-krát, prvý raz v roku 2001 v Malajzii. Po dvoch výhrach v základnej skupine a finálovej prehre s  získalo striebornú medailu. Po roku 2001 sa z medzinárodnej scény odmlčalo na dlhých 14 rokov. Po tejto prestávke znova obnovilo svoje medzinárodné pôsobenie, keď sa v októbri 2015 v priateľskom stretnutí stretlo s . Následne sa v tom istom roku zúčastnilo aj svojho druhého turnaja majstrovstiev Juhovýchodnej Ázie. Prehralo na ňom všetky 4 zápasy v základnej skupine a obsadilo konečné 9. miesto.

Výsledky 
Majstrovstvá sveta FIFA

Ázijské halové hry
 nezúčastnilo sa

Majstrovstvá Ázie

Majstrovstvá ASEAN

Hry Juhovýchodnej Ázie
 nezúčastnilo sa

Referencie

Pozri aj 
 Singapurské národné futbalové mužstvo
 Singapurské národné futsalové družstvo žien

Externé odkazy 
 Oficiálna stránka Football Association of Singapore 
 Zápasy družstva na futsalplanet.com 

Národné futsalové družstvá
Futsal
Národné
Mongolské národné futsalové družstvo mužov

Mongolské národné futsalové družstvo mužov je národné družstvo mužov, ktoré reprezentuje Mongolsko v medzinárodných futsalových súťažiach a priateľských zápasoch. Funguje pod záštitou Mongolyn chölbömbögijn cholboo. Prvý medzinárodný zápas absolvovalo v roku 2011. V marci 2018 mu patrilo vo svetovom futsalovom rebríčku 106. miesto.

Vrcholné podujatia 
Mongolské družstvo sa 2-krát pokúšalo kvalifikovať na majstrovstvá sveta FIFA, ale ani raz sa mu to nepodarilo.  

Na majstrovstvá Ázie sa rovnako ani raz nekvalifikovalo. Zúčastnilo sa 3 kvalifikácií, prvýkrát v roku 2011. V obidvoch zápasoch svojej základnej skupiny kvalifikácie hranej v Malajzii prehralo. Po štyroch rokoch sa zúčastnilo svojej druhej kvalifikácie, ktorú organizovalo práve Mongolsko. Hneď v prvom zápase dokázalo zvíťaziť nad , ale v nasledujúcich troch prehralo a obsadilo v skupine nepostupové 4. miesto. Vo svojej tretej kvalifikácii, v Thajsku v roku 2017, zvíťazilo iba nad  na finálový turnaj opäť nepostúpilo.

Výsledky 
Majstrovstvá sveta FIFA

Ázijské halové hry
 nezúčastnilo sa

Majstrovstvá Ázie

Referencie

Pozri aj 
 Mongolské národné futbalové mužstvo

Externé odkazy 
 Futsal na oficiálnej stránke Mongolyn chölbömbögijn cholboo (po mongolsky)//

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Čínske národné futsalové družstvo žien

Čínske národné futsalové družstvo žien je národné družstvo žien, ktoré reprezentuje Čínu v medzinárodných futsalových súťažiach a priateľských zápasoch. Pôsobí pod záštitou Chinese Football Association (CFA). Prvý medzinárodný zápas absolvovalo v roku 2013. Jeho najlepším výsledkom sú piate miesto na Majstrovstvách Ázie 2015 a štvrté miesto na Ázijských halových hrách 2017.

Vrcholné podujatia 
Čínske družstvo sa predstavilo na dvoch turnajoch Ázijských halových hier, prvýkrát v roku 2013. V základnej skupiny bodovalo iba v jednom zápase, keď remizovalo s  a obsadilo 3. miesto vo svojej základnej skupine. O 4 roky neskôr v Ašchabade postúpilo do semifinále a obsadilo napokon 4. miesto.

Na prvých majstrovstvách Ázie žien, ktoré sa konali v roku 2015, bodovalo rovnako iba v jedinom zápase. Po dvoch prehrách so skúsenejšími súpermi z  a  a výhre nad  obsadilo vo svojej základnej skupine 3. a celkovo na turnaji 5. priečku. Na turnaji v roku 2018 postúpilo zo základnej skupiny, ale vo štvrťfinále nestačilo na .

Výsledky 
Ázijské halové hry

Majstrovstvá Ázie

Referencie

Pozri aj 
 Čínske národné futsalové družstvo mužov

Externé odkazy 
 Oficiálna stránka Chinese Football Association

Zdroje 
 Profil družstva na Ázijských majstrovstvách 2018 na stránke Ázijskej futbalovej federácie 
 Zápasy družstva na futsalplanet.com 

Národné futsalové družstvá
Futsal
Národné
Autá 2

Autá 2 (angl. Cars 2) je animovaný film štúdia Pixar z roku 2011. Je to pokračovanie filmu Autá z roku 2006. Premiéra filmu sa uskutočnila 24. júna 2011 v USA. O réžiu 106 minútového filmu sa postaral John Lasseter.

Dej filmu 
Hlavným hrdinom je tak ako v predchádzajúcom filme Autá pretekár Blesk McQueen.

Slovenský dabing 
V slovenskom znení:
 Dušan Kaprálik (Mater)
 Peter Sklár (Bleskový McQueen)
 František Kovár (Finn McMissile)
 Zuzana Kanócz (Holley Shiftwellová)
 Ján Tréger (Sir Miles Axlerod)
 Filip Tůma (Francesco Bernoulli)
 Rastislav Sokol (Brent Mustangburger)
 Juraj Haviar (Grem)
 Alfréd Swan (Profesor Z)
 Ľubor „Karol“ Krištof (Acer)
 Helena Geregová (Sally)
 Peter Kollárik (Darrell Cartrip, Mel Dorado)
 Jozef Benedik (Strýko Topolino)
 Peter Kočiš (David Hobbscap)
 František Výrostko (Luigi)
 Igor Krempaský (Otis)
 Ján Mistrík (Tomber, Van)
 René Jankovič (Alexander Hugo)
 Igor Adamec (Crabby)
 Ivan Laca (Fillmore)
 Tatiana Kulíšková (Flo)
 Kristína Holková (hlas Materovho počítača)
 Martin Hronský (hlas počítača, Siddeley)
 Štefan Martinovič (hlásateľ na trati Porto Corsa)
 Vladimír Jedľovský (Ivan)
 Roman Ferienčík (Jeff Gorvette)
 Roman Pomajbo (Leland Turbo)
 Lukáš Dóza (Lewis Hamilton)
 Helena Húsková (Lizzie)
 Dušan Tarageľ (Mack)
 Dagmar Sanitrová (Minny, Queen)
 Michal Domonkoš (Princ)
 Ladislav Konrád (Ramone)
 Karol Čálik (Seržant)
 Anton Vaculík (Šerif)
 Martin Kaprálik (Torque)
 Matej Landl (Viktor)
 Juraj Predmerský (Viktor)
 Jozef Domonkoš (Vojnová loď)
 ostatní:
 Milan Bartošek
 Tibor Frlajs
 Jakub Géc
 Matúš Krátky
 Jana Lieskovská
 Marián Lipták
 Miroslav Málek
 Matej Oravec
 Lenka Prokopová
 Jakub Ružička
 Dušan Vaňo

Referencie

Externé odkazy 
 
 

Kreslené filmy USA
Filmové komédie USA
Rodinné filmy USA
Filmy štúdia Pixar
Filmy z 2011
Autá (film)
Hongkonské národné futsalové družstvo žien

Hongkonské národné futsalové družstvo žien je národné družstvo žien, ktoré reprezentuje Hongkong v medzinárodných futsalových súťažiach a priateľských zápasoch. Pôsobí pod záštitou The Hong Kong Football Association (HKFA). Prvý medzinárodný zápas absolvovalo v roku 2013. Jeho najlepším výsledkom je šieste miesto na Majstrovstvách Ázie 2015.

Vrcholné podujatia 
Hongkonské družstvo sa predstavilo na dvoch turnajoch Ázijských halových hier, prvýkrát v roku 2013. V základnej skupine bodovalo iba v jednom zápase, keď vyhralo nad , obsadilo 4. miesto vo svojej základnej skupine a do play-off nepostúpilo.

Na prvých majstrovstvách Ázie žien, ktoré sa konali v roku 2015, bodovalo rovnako iba v jedinom zápase. Po dvoch prehrách s  a domácou Malajziou a remíze s  obsadilo vo svojej základnej skupine 3. a celkovo na turnaji 6. priečku. Na svojom druhom turnaji o 3 roky neskôr skončilo opäť už v základnej skupine, keď dokázalo zvíťaziť iba nad .

Výsledky 
Ázijské halové hry

Majstrovstvá Ázie

Referencie

Pozri aj 
 Hongkonské národné futsalové družstvo mužov

Externé odkazy 
 Oficiálna stránka The Hong Kong Football Association /

Zdroje 
 Profil družstva na Ázijských majstrovstvách 2018 na stránke Ázijskej futbalovej federácie 
 Zápasy družstva na futsalplanet.com 

Národné futsalové družstvá
Futsal
Národné
Slovenské národné futsalové družstvo žien

Slovenské národné futsalové družstvo žien je národné družstvo žien, ktoré reprezentuje Slovensko v medzinárodných futsalových súťažiach a priateľských zápasoch. Pôsobí pod záštitou Slovenského futbalového zväzu (SFZ), resp. jej futsalovej sekcieSlovenský futsal (SF). Bolo schválené v júni 2014 a prvý medzinárodný zápas absolvovalo ešte v tom istom roku, keď sa zúčastnilo turnaja vyšegrádskej štvorky. Jeho prvým trénerom sa stal Patrik Beer.

Výsledky 
Prvý zápas absolvovalo slovenské družstvo 7. decembra 2014, keď sa zúčastnilo turnaja vyšegrádskej štvorky v Ostrave, v Česku. V stretnutí s  reprezentáciou (tá absolvovala medzinárodný debut v decembri 2012) prehralo . V druhom stretnutí zaznamenalo výhru nad českým družstvom žien do 19 rokov v pomere  a turnaj zakončilo prehrou s . Prvé víťazstvo získalo o 3 mesiace neskôr v druhom z dvoch priateľských zápasov proti domácemu českému výberu v pomere .

Celková štatistika
Aktualizované 23. novembra 2015

Zostava 
Zostava družstva vo februári 2015:

Referencie

Pozri aj 
 Slovenské národné futsalové družstvo mužov
 Slovenské národné futbalové družstvo žien

Externé odkazy 
 Futsal na oficiálne stránke Slovenského futbalového zväzu
 Oficiálna stránka slovenskej futsalovej sekcieSlovenský futsal 
 Zápasy družstva na futsalplanet.com 

Národné futsalové družstvá
Futsal
Národné
Regionálny rýchlik

Regionálny rýchlik je kategória vlakov Železničnej spoločnosti Slovensko. Na Slovensku sa používa od GVD 2015/2016. Vznikli preradením vybraných spojov z kategórie rýchlik. Spravidla majú rovnaké zastávky a idú v takte s rýchlikmi, ale majú oproti nim skrátenú trasu. Dôvodom bolo použitie vozňov obstarávaných formou eurofondov na tieto spoje, keďže po novom sa vlaky RR považujú za regionálne, nie diaľkové spoje, na ktoré sa spravidla eurofondové vozne použiť nemôžu. 

Radenie regionálnych rýchlikov je podobné ako pri rýchlikoch - až na niekoľko málo výnimiek je radený vozeň prvej triedy (s povinnou rezerváciou miest na sedenie) i vozeň umožňujúcie prepravu bicyklov, opäť na základe povinnej rezervácie.

Spoje 
Linka Bratislava – Trenčín – Žilina
 RR 700-720 Považan - rýchliky premávajúce prevažne v pracovné dni, resp. v nedele dopĺňajú rýchliky Tatran na hodinový interval
RR 15715, RR 17715, RR 17716, RR 17718, RR 17720 sú posilové rýchliky Považan, premávajúce v piatok, resp. v nedeľu

Linka Bratislava – Žilina – Košice
RR 764/17764/767 Tatran – spoj z Košíc do Trenčína a späť, v nedeľu až do Bratislavy - v dvojhodinovom takte dopĺňa rýchlik R 601 Tatran, resp. R 612 Tatran, teda prvý ranný, resp. posledný večerný vlak Bratislava - Košice

 RR 765/766 Tatran – spoj na trase Poprad – Košice vedený ako vlak REX v lete pokračuje ako regionálny rýchlik až do Žiliny, resp. vychádza už zo Žiliny
Posilový pár vlakov číslo RR 15713/17612 Tatran premávajúci v piatok, resp. v nedeľu na trase Bratislava - Košice.
Bratislava – Žilina – Prešov – Humenné

 Jeden pár posilových vlakov RR 15711/17612 Šarišan, premáva v piatok, resp. v nedeľu.

Linka Zvolen - Košice

 RR 17935 Gemeran - nedeľňajší vlak zo Zvolena do Košíc

Linka Bratislava – Zvolen – Banská Bystrica
 RR 17840, RR 17842 Urpín – nedeľňajšie spoje z Banskej Bystrice do Bratislavy 

Linka Bratislava – Nové Zámky / Levice
 RR 850 Tekov– ranný spoj z Levíc do Bratislavy, len v pracovné dni 
 RR 871 Zámčan – poobedňajší spoj z Bratislavy do Nových Zámkov, len v pracovné dni 
Linka Košice - Čop - Mukačevo

 RR 960-963 Zakarpatia - dva páry vlakov medzi Košicami a Mukačevom, momentálne (január 2021) nepremávajú kvôli pandémii

Linka Poprad - Stará Ľubovňa - Muszyna

 RR 8360-8363 Beliansky expres - dva páry sezónnych víkendových vlakov medzi Popradom a Muszynou

Externé odkazy 
 Stránka dopravcu ZSSK

Kategórie osobných vlakov
Pekárske droždie

Pekárske droždie (iné názvy: droždie, pekárske kvasnice, kvasnice) je masa, ktorá pozostáva z lisovaných a/alebo sušených určitých kmeňov z druhu kvasinka pivná (Saccharomyces cerevisiae), a ktorá sa používa na kysnutie cesta. Spomínané kmene rozkladajú cukry prítomné v ceste na oxid uhličitý a etanol. Iné kmene druhu kvasinka pivná sa používajú napr. ako pivovarnícke kvasnice. 

V minulosti bolo pekárske droždie získavané ako odpad pri výrobe piva, od 20. rokov 20. storočia sa na jeho výrobu používajú melasové zápary živých kvasiniek.

Rast kvasiniek spomaľuje soľ.

Zdroje

Iné projekty

Chlieb a pečivo
Majstrovstvá sveta v ľadovom hokeji 2020

Majstrovstvá sveta v ľadovom hokeji 2020 mali byť 84. majstrovstvá sveta v ľadovom hokeji, ktoré sa mali uskutočniť vo Švajčiarsku. Kvôli pandémii ochorenia COVID-19 sa však IIHF rozhodla zrušiť Majstrovstvá sveta v ľadovom hokeji pre rok 2020. 

Majstrovstvá sa mali  uskutočniť od 8. do 24. mája 2020 v dvoch mestách: Zürich a Lausanne.

Kvalifikované tímy 
**
  ^
  ^
*
*
*
*
*
*
*
*
*
*
*
*
*

* = Kvalifikovanie umiestnením na Majstrovstvách sveta v ľadovom hokeji IIHF 2019

** = Automaticky ako hostiteľ^ = Kvalifikovanie víťazstvom v Majstrovstvá sveta v ľadovom hokeji 2019 – I. divízia

Nasadenie 

Skupina A (Lausanne)
 Kanada (1)
 Švédsko (4)
 Česko (5)
 Nemecko (7)
 Slovensko (9)
 Dánsko (12)
 Bielorusko (14)
 Veľká Británia (20)

Skupina B (Zürich)
 Rusko (2)
 Fínsko (3)
 USA (6)
 Švajčiarsko (8)
 Lotyšsko (10)
 Nórsko (11)
 Taliansko (16)
 Kazachstan (19)

Štadióny

Referencie

Externé odkazy 
 Oficiálna stránka

Majstrovstvá sveta v ľadovom hokeji
Šport v Lausanne
Šport v Zürichu
Ľadový hokej vo Švajčiarsku
2020 vo Švajčiarsku
Uladzimir Karatkevič

Uladzimir Siamionavič Karatkevič (, * 26. november 1930, Orša† 25. júl 1984, Minsk, Bielorusko) bol bieloruský básnik, prozaik, dramaturg, publicista, prekladateľ. Jedna z najvýznamnejších osobností bieloruskej literatúry druhej polovice 20. storočia. Prvý bieloruský spisovateľ, ktorý sa venoval žánru historickej detektívky.

Iné projekty

Zdroj 

Bieloruskí spisovatelia
Bieloruskí básnici
Držitelia Radu priateľstva medzi národmi
Thomas Arthur Steitz

Thomas Arthur Steitz (* 23. august 1940, Milwaukee, Wisconsin, USA† 9. október 2018, Branford, Connecticut) bol americký biochemik. 

V roku 2009 získal spoločne s Venkatramanom Ramakrishnanom a Adou Jonathovou Nobelovu cenu za objasnenie štruktúry a funkcie ribozómov – bunkových „tovární na bielkoviny“.

Pôsobil ako profesor molekulárnej biofyziky a biochémie na Lekárskom inštitúte Howarda Hughesa pri univerzite Yale. Hlavným predmetom jeho záujmu bolo skúmanie bunkových štruktúr pomocou röntgenovej kryštalografie. Podarilo sa mu zistiť mechanizmy pôsobenia rôznych enzýmov a mechanizmy syntézy bielkovín v ribozómoch. Usiloval tiež o vývoj liekov proti mikróbom odolným voči doterajším antibiotikám.

Referencie

Iné projekty

Externé odkazy 
 "Inquisitiveness of Milwaukee native leads to a Nobel Prize"
 Thomas Steitz - MIPtalk.com interview
 Oficiálna stránka
 Structural Basis of Replication and Gene Expression
 ResearcherID-Eintrag

Zdroj 
 

Chemici USA
Biochemici USA
Biológovia USA
Molekulárni biológovia
Vyučujúci na Yale University
Absolventi Harvard University
Nositelia Nobelovej ceny za chémiu
Nositelia Nobelovej ceny z USA
Členovia United States National Academy of Sciences
Členovia American Academy of Arts and Sciences
Členovia Kráľovskej spoločnosti
Osobnosti USA nemeckého pôvodu
Osobnosti z Milwaukee
Úmrtia na rakovinu pankreasu
Eva Kramerová

Eva Kramerová (rod. Gloneková; * 20. máj 1990, Dolný Kubín), známa pod pseudonymom Evelyn alebo Gitka, je príležitostná herečka, stand-up komička, moderátorka, youtuberka a vlogerka, ktorá si získala popularitu viacerými virálnymi videami.

Život 
Narodila sa v Dolnom Kubíne. Stredoškolské štúdium absolvovala na EGJT. V rokoch 20092012 absolvovala bakalárske štúdium v odbore andragogika na Filozofickej fakulte Univerzity Komenského v Bratislave. Neskôr študovala mediálnu a marketingovú komunikáciu.

Účinkovanie 
 2014: Show Jana Krause
 2014: Kredenc
 2015: reklamná kampaň Strongbow
 2015: Svet podľa Evelyn
 2017: Let's Dance (6. séria) 
 2018 - súčasnosť: Horná Dolná
 2018 – súčasnosť: Farma
 2021: 2 na 1
 2021: Tvoja tvár znie povedome
 2022 – súčasnosť: Lego Masters
 2022: Show Jana Krause

Poznámky

Referencie 

Slovenskí youtuberi
Absolventi Filozofickej fakulty Univerzity Komenského v Bratislave
Osobnosti z Dolného Kubína
Arnold Zweig

Arnold Zweig [cvajg] (* 10. november 1887, Głogów, Poľsko† 26. november 1968, Berlín, Nemecko) bol nemecký prozaik a dramatik, člen Svetovej rady mieru, nositeľ Národnej ceny NDR a prezident Nemeckej akadémie umení.

Vyštudoval filozofiu, psychológiu, germanistiku, jazyky a dejiny umenia.

Za 1. svetovej vojny sa zúčastnil bojov na fronte a zážitky z tohto obdobia ho veľmi ovplyvnili. Ďalším významným zlomom v jeho živote bol nástup Hitlera k moci (1933), a s tým spojené prenasledovanie Židov (Zweig bol Žid). Preto bol donútený k emigrácii.

Pôsobil vo Vroclave, Mníchove, Berlíne, Rostocku a Göttingene.

Dielo

Po slovensky 
 Spor o seržanta Grišu (Bratislava: Pravda, 1980, 1. vyd.), preklad: Perla Bžochová, orig.: Der Streit um den Sergeanten Grischa
 Topor z Wandsbeku (Bratislava: Slovenský spisovateľ, 1951), preklad: Emília Horanská), orig.: Das Beil von Wandsbek

Referencie

Iné projekty

Externé odkazy 
 Arnold Zweig im Zentralen Verzeichnis digitalisierter Drucke (zvdd)
 Jost Hermand: AZ und die Weimarer Republik 
 Arnold Zweig

Zdroj 

Nemeckí spisovatelia
Nemeckí spisovatelia románov
Nemeckí dramatici
Nemecké osobnosti židovského pôvodu
Spisovatelia židovského pôvodu
T-62

T-62 alebo Objekt 166 (rus. Объект 166) bol sovietsky stredný tank používaný v 60. a 70. rokoch 20. storočia. Vznikol modernizáciou konštrukcie T-55 inštaláciou lepšieho 115 mm kanóna. Vozidlo nepredstavovalo veľký pokrok v konštrukcii sovietskych tankov a bolo onedlho nahradené tankami T-64 a jeho lacnejšou verziou T-72.

Vznik a vývoj 
V polovici 50. rokov 20. storočia bolo jasné, že tanky T-55 bude potrebné nahradiť modernejšou konštrukciou. Túto potrebu urýchlili snahy Francúzska a SRN v produkcii vlastnej tankovej konštrukcie, ktorá neskôr vyústila do tanku Leopard 1. V tej istej dobe sa objavilo nebezpečenstvo v dôsledku príchodu západných tankov M60 a Centurion Mk 7. Predovšetkým nový 105 mm kanón tanku Centurion vzbudzoval v sovietskych ozbrojených zložkách veľké obavy.

Modernizáciou T-55 bol poverený OKB-520 v Nižnom Tagile, ktorý pripravil nový prototyp tanku označeného ako Objekt 165 so 100 mm (neskôr označovaný ako T-62A) a Objekt 166 so 115 mm kanónom. Stroj mal hmotnosť 37,5 t a posádku 4 mužov (vodič, veliteľ, strelec, nabíjač). Od T-55 sa líšil predĺženým trupom, a väčšou vežou, do ktorej sa zmestil nový 115 mm kanón U-STS s hladkým vývrtom a stabilizáciou. Bol to prvý sériovo vyrábaný tank s kanónom s hladkým vývrtom. Vyrábal sa v rokoch 1961 - 1975. Vyrobených bolo viac než 19 000 ks. Išlo o poslednú konštrukciu stredného tanku vo výzbroji ZSSR.

Neskôr bol nahradený výrazne modernejšou konštrukciou T-64.

Nasadenie 
Celkovo sa tank neosvedčil, bol ťažko ovládateľný a málo odolný, predstavoval len nepatrné zlepšenie oproti svojim predchodcom. Väčšina štátov Varšavskej zmluvy si teda ponechala stroje T-54/55.

Počas vojny Jom Kippur prišla Sýria o stovky týchto tankov a Izrael ukoristené tanky otestoval. Bolo zistené, že jeho 115 mm kanón je síce nebezpečná zbraň, ale rýchlosť strely je nižšia ako u porovnateľných západných strojov, pri vzdialenostiach nad 1200 m stráca kanón presnosť a teda v súboji s modernými tankami NATO nemôže obstáť.

Užívatelia 
 Afganistan
 Angola
 Alžírsko
 Bielorusko
 Kuba
 Egypt
 Ethiopie
 Irán
 Severná Kórea
 Líbya
 Mongolsko
 Rusko
 Sýria
 Uzbekistan
 Vietnam
 Jemen

Referencie

Iné projekty

Zdroj

Externé odkazy 
 vojsko.net T-62

Sovietske tanky
Judit Bárdos

Judit Bárdos (* 12. máj 1988, Bratislava) je slovenská filmová a divadelná herečka maďarského pôvodu. Je dcérou novinárky Ágnes Bárdos a politika Gyulu Bárdosa.

Životopis 
Skôr ako začala s herectvom, štyri roky študovala na konzervatóriu hru na klavíri. Študovala herectvo na Vysokej škole múzických umení v Bratislave.

Judit Bárdos hrá prevažne na divadelnej scéne, účinkuje v Divadle Andreja Bagara i Jókaiho divadle, hosťovala tiež v Slovenskom národnom divadle. Filmovo debutovala v roku 2011 v celovečernom filme Dom režisérky Zuzany Liovej, kde stvárnila postavu Evy, za ktorú získala na Art Film Fest 2011 ocenenie Modrý anjel za najlepší ženský herecký výkon, ďalej cenu Igric a napokon významné ocenenie Slnko v sieti.

Filmografia

Filmy 
 2011: Dom
 2013: Dobrý človek (študentský film)
 2013: Good Night
 2013: Kandidát
 2014: Dvere (študentský film)
 2014: Fair Play
 2014: Láska na vlásku
 2014: V tichu
 2015: Krisztina (študentský film)
 2017: Čertovské pero
 2018: Chata na prodej
 2021: Jozef Mak

Seriály 
 2011: Dr. Ludsky
 2014: Doktori
 2017: Bohéma
 2017: Svet pod hlavou
 2017: Tajné životy

Referencie

Iné projekty

Externé odkazy 
 
 
 Som šťastná, že sa môžem hrať na divadlo – rozhovor na portáli madari.sk

Slovenské divadelné herečky
Slovenské filmové herečky
Absolventi Vysokej školy múzických umení
Osobnosti z Bratislavy
Slovenské osobnosti maďarského pôvodu
Držitelia Slnka v sieti
Igor Slobodník

Mgr. Igor Slobodník (* 23. október 1962, Bratislava) je slovenský prekladateľ, novinár a momentálne slovenský veľvyslanec vo Francúzsku od 1. augusta 2017, v druhej vláde Róberta Fica bol medzi 1. májom 2015 a 22. marcom 2016 štátny tajomník Ministerstva zahraničných vecí a európskych záležitostí.

Životopis 
Narodil sa v rodine Dušana Slobodníka a Viktórie Slobodníkovej. Je ženatý, má dvoch synov.

Vyštudoval rusistiku a anglistiku na Filozofickej fakulte Univerzity Komenského. Pracoval ako redaktor a novinár v bratislavskej redakcii ČSTK a týždenníku Výber. V období rokov 19911992 bol šéfredaktorom časopisu Výber.

Diplomacia 
V diplomatických službách pôsobí od roku 1992, keď nastúpil ako radca zastupiteľského úradu v Kodani. Následne bol jeho vedúcim. V rokoch 1997 až 2000 bol veľvyslanec v Spojenom kráľovstve. V rokoch 2001 až 2003 pracoval ako generálny riaditeľ Ministerstva obrany. V rokoch 20032008 zastával funkciu veľvyslanca Slovenska pri NATO a v rokoch 2008 až 2010 bol generálnym riaditeľom sekcie politického riaditeľa Ministerstva zahraničných vecí. V roku 2009 sa mal stať nástupcom Jána Kubiša v ministerskom kresle. V rokoch 2010 až 2015 bol veľvyslancom Slovenska v Nemecku. Štátnym tajomníkom Ministerstva zahraničných vecí a euróskych záležitostí sa stal k 1. máju 2015, nahradil odvolaného Petra Buriana. V rokoch 2016 až 2017 pracoval v kancelárii ministra zahraničných vecí.

K 1. augustu 2017 sa stal veľvyslancom vo Francúzsku. Jeho predchodcom bol v rokoch 2010 až 2017 Marek Eštok. Poverovacie listiny veľvyslanca odovzdal prezidentovi Macronovi 13. októbra 2017.

Ďalšie činnosti 
Je autorom viacerých prekladov, najmä významných historiografických diel, ktoré súvisia s jeho študijným zameraním, najbližšie mu vychádza preklad štandardného diela popredného britského historika Orlanda Figesa pod názvom Ruská revolúcia : 18911991 (2015), spolu s bratom Martinom Slobodníkom (sinológom a tibetológom) preložil bestseller Krvavé územie: Európa medzi Hitlerom a Stalinom (2013) od amerického historika Timothyho D. Snydera. Podieľal sa na preklade diela Alexandra Solženicyna Súostrovie Gulag: 19181956 (1991) a na jeho reedícii v modernej jazykovej úprave (2012).

Referencie 

Osobnosti z Bratislavy
Slovenskí diplomati
Štátni tajomníci Ministerstva zahraničných vecí a európskych záležitostí Slovenskej republiky
Veľvyslanci Slovenska v Spojenom kráľovstve
Veľvyslanci Slovenska pri Organizácii Severoatlantickej zmluvy
Veľvyslanci Slovenska v Nemecku
Veľvyslanci Slovenska vo Francúzsku
Veľvyslanci Slovenska v Monaku
Veľvyslanci Slovenska v Alžírsku
Absolventi Filozofickej fakulty Univerzity Komenského v Bratislave
Radoslav Banga

Radoslav Banga (* 27. marec 1982, Praha), známejší pod pseudonymom Gipsy, je reper, spevák, textár a hudobník rómskeho pôvodu, ktorý už od svojich 13 rokov pôsobí na českej hip hopovej scéne.

Život 

Už od roku 1994 sa spolu s bratom Patrikom pokúšal preraziť na hudobnej scéne, ale neuspel. Miesto pokračovanie v duu Twins sa obaja rozhodli založiť hip-hopovú skupinu Kalo Rikonos, z ktorej sa nakoniec časť odtrhla a stala sa z nej Paranormalz Cru. Jedinou oficiálne nahranou snímkou Kalo Rikonos sa v roku 1996 stala agresívna pieseň s tematikou ulice a rasizmu zvaná Syndrom Snopp. Ani ten sa však vtedajší Universal Music nerozhodla vydať. 

V roku 1997 sa stretol s DJ smogom a založil rovnomennú hip-hopovú skupinu Syndrom Snopp a z party Paranormalz Cru sa stalo undergroundové vydavateľstvo. Na vlastné náklady začali vydávať alba. Gipsy sa stal hlavným producentom a od roku 2000 vydalo Paranormalz cez 30 albumov undergroundového hip-hopu. 

Okolo roku 2000 pod menom Ramonis pôsobil na popovej scéne, vydal album Ramonis.cz u BMG a napísal text ku skladbe Letím ke hvězdám pre prvý ročník súťaže Česko hledá SuperStar, ale tiež spolupracoval na debutovej platni Busted R'n'B speváka Sámera Issy. Ďalej vydal platňu Rýmy a blues, ktorú priblížil tento žáner českým priaznivcom rapu. 

V roku 2004 prišiel na myšlienku spojiť prvky hip-hopu, breakbeatu a funku s rómskym folklórom. Vzniklo album Ya favourite CD Rom a neskôr sa stretol so známym rómskym huslistom Vojtechom Lavičkou. Z počiatku iba vystupovali naživo na Gipsyho solo albumu, avšak o rok neskôr už z experimentu vznikla štvorčlenná skupina Gipsy.cz. V roku 2006 vydali album Romano Hip Hop. 

Kapela získala mnoho ocenení, napr. Anděl (Objav roka 2006), Filter (Koncertná kapela roka 2006) a ďalšie ceny. V roku 2007 získal Radoslav Banga prestížnu cenu OSA a stal sa najúspešnejším mladým autorom populárnej hudby. Ďalší album Reprezent (2008) sa umiestnilo ako tretí najlepší v rebríčku World Music Charts Europe. 

Banga sa presadil tiež mimo hudobnú oblasť a v roku 2007 sa stal ambasadorom Európskeho roka rovnakých príležitostí. Gipsy.cz si ako prvá a zrejme jediná česká kapela zahrala na najväčšom festivale na svete Glastonbury. Videoklip k singlu Romano Hip Hop sa hral na MTV a kapela hrá po celom svete. Gipsy.cz sa zúčastnilo tiež dvoch národných kôl Veľkej ceny Eurovízie a jedného medzinárodného.

Je prasynovcom spisovateľa Dezidora Bangy.

Diskografia

Syndróm Snopp 
 Syndróm Snopp (1998)
 Syndrom Separace (2001)
 Syndrom Snopp 3.0 (2003)
 Syndrom Snopp Reloaded (2006)

Gipsy (sólo) 
 Ramonis.cz (2000)
 Ya Favourite CD Rom (2004)
 Rýmy a blues (2005)
 Autentik (2010)

Gipsy.cz 
 Romano Hip Hop (2006)
 Reprezent (2008)
 Desperado (2011)

Referencie

Iné projekty

Externé odkazy 
 Oficiálny web
 Blog
 Gipsy.cz na Indies Scope
 13. komnata Radka Gipsyho Bangy (možnosť on-line prehratia)
 Vymenovanie Ambasador ERRP - Gipsy
 David Fábry: Interview s Radoslav Banga pre www.shekel.cz, 7. 6. 2010

Zdroje 

Českí reperi
Českí speváci
Osobnosti z Prahy
Speváci rómskeho pôvodu
České osobnosti rómskeho pôvodu
Českí hudobní producenti
Gabrielle Bernátová

Gabrielle Bernátová (* 1991, Trnava) je slovenská spisovateľka.

Vyštudovala Strednú zdravotnícku školu v Trnave. Knižne debutovala v roku 2014 románom Dedička. Ďalej napísala dilógiu o tvrdých praktikách mafiánskeho prostredia s názvami Nevyspytateľná mrcha (2014) a Nezastaviteľná mrcha (2015). Jej prvou nemafiánskou knihou je dielo  V dobrom aj v zlom (2015).

Tvorba 
 2014 – Dedička
 2014 – Nevyspytateľná mrcha
 2015 – Nezastaviteľná mrcha
 2015 – V dobrom aj v zlom
 2016 – ...aj tom najhoršom
 2017 – Nevyzpytatelná mrcha (CZ)
 2017 – Nezastavitelná mrcha (CZ)
 2017 – Dedička (revydanie)
2018 – Šťastie prichádza v intervaloch 
2020 – Vražda, sex a sem-tam láska

Zdroje 
 SLOVÁKOVÁ, Kristína, Rozhovor: spisovateľka Gabriela Bernátová  [online]. 9em.sk, 22. 07. 2015, [cit. 2015-12-03]. Dostupné online.
 Štvrtá knihy od Gabrielle Bernátovej bude uvedená do života [online].lenprezeny.sk, 25.11.2015, [cit. 2015-12-03]. Dostupné online

Externé odkazy 
 Gabrielle Bernátová - webstránka

Slovenskí spisovatelia
Slovenskí spisovatelia románov
Osobnosti z Trnavy
Jozef Vadovič

Jozef Vadovič (* 13. apríl 1922, Boleráz – † 1. október 2010) bol slovenský rímskokatolícky kňaz.

Rodina 
 otec: Imrich Vadovič
 matka: Rozália (rod. Kráľovičová)

Životopis 
Vyštudoval teológiu. Primičnú sv. omšu mal 8. júla 1956 v Bolerázi a 24. júna 1956 bol vysvätený za kňaza. Pôsobil ako kaplán v Litoměřiciach 19561958 a od 1958 ako farár v Údliciach (severné Čechy), 1959 Klášterci nad Ohří, 1963 Kopčanoch, 1964 Hrušove, 1970 Šipiciach, 1990 Rykynčiciach. Zomrel 1. októbra 2010 vo veku 88 rokov. Pohrebnú svätú omša 4. októbra 2010 celebroval mons. Róbert Bezák, trnavský arcibiskup v kostole Narodenia Panny Márie v Šipiciach.

Externé odkazy 
 http://honttesare.sk/en/spravy/cirkevne-oznamy/rim-kat-oznamy/zomrel-knaz-jozef-vadovic

 http://www.farnostterany.sk/galeria/pohreb-vdp-jozefa-vadovica
https://www.boleraz.eu/nasa-obec/osobnosti-rodaci/

Slovenskí rímskokatolícki kňazi
Osobnosti z Bolerázu